CELEX: 32017R1756
Language: lt
Date: 2017-09-26 00:00:00
Title: 2017 m. rugsėjo 26 d. Komisijos įgyvendinimo reglamentas (ES) 2017/1756, kuriuo panaikinamas Reglamentas (ES) Nr. 1013/2010, nustatantis Tarybos reglamento (EB) Nr. 2371/2002 III skyriuje išdėstytos Sąjungos laivyno politikos įgyvendinimo taisykles (Tekstas svarbus EEE. )

27.9.2017   
            
            
               LT
            
            
               Europos Sąjungos oficialusis leidinys
            
            
               L 248/1
            
         KOMISIJOS ĮGYVENDINIMO REGLAMENTAS (ES) 2017/1756
   2017 m. rugsėjo 26 d.
   kuriuo panaikinamas Reglamentas (ES) Nr. 1013/2010, nustatantis Tarybos reglamento (EB) Nr. 2371/2002 III skyriuje išdėstytos Sąjungos laivyno politikos įgyvendinimo taisykles
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2013 m. gruodžio 11 d. Europos Parlamento ir Tarybos reglamentą (ES) Nr. 1380/2013 dėl bendros žuvininkystės politikos, kuriuo iš dalies keičiami Tarybos reglamentai (EB) Nr. 1954/2003 ir (EB) Nr. 1224/2009 bei panaikinami Tarybos reglamentai (EB) Nr. 2371/2002 ir (EB) Nr. 639/2004 bei Tarybos sprendimas 2004/585/EB (1), ypač į jo 23 straipsnio 2 dalį,
   kadangi:
   
               (1)
            
            
               prieš įsigaliojant Reglamentui (ES) Nr. 1380/2013, žvejybos pajėgumai buvo reguliuojami pagal Tarybos reglamento (EB) Nr. 2371/2002 (2) III skyrių. Komisijos reglamente (ES) Nr. 1013/2010 (3) buvo nustatytos to skyriaus nuostatų, susijusių su žvejybos laivynų atskaitos lygiais, įtraukimo ir išbraukimo monitoringu, duomenų rinkimu, apsikeitimu informacija ir metinių ataskaitų teikimu, įgyvendinimo taisyklės;
            
         
               (2)
            
            
               Reglamentas (EB) Nr. 2371/2002 panaikintas Reglamentu (ES) Nr. 1380/2013, o žvejybos pajėgumai dabar yra reguliuojami ir valdomi pagal Reglamento (ES) Nr. 1380/2013 IV dalį. Konkrečiai, viršutinės valstybių narių žvejybos pajėgumų ribos dabar yra nustatytos Reglamento (ES) Nr. 1380/2013 II priede, o valstybių narių metinių ataskaitų teikimo, įtraukimo į nacionalinius laivynus ir pasitraukimo iš jų valdymo, duomenų rinkimo ir keitimosi jais taisyklės nustatytos atitinkamai Reglamento (ES) Nr. 1380/2013 22, 23 ir 24 straipsniuose;
            
         
               (3)
            
            
               todėl Reglamento (ES) Nr. 1013/2010 nuostatas pakeičia Reglamento (ES) Nr. 1380/2013 nuostatos;
            
         
               (4)
            
            
               siekiant įgyvendinti Reglamento (ES) Nr. 1380/2013 23 straipsnį, tikslinga iš teisinės sistemos, pagal kurią tas straipsnis taikomas, pašalinti visas Reglamente (ES) Nr. 1013/2010 išdėstytas pasenusias nuostatas;
            
         
               (5)
            
            
               todėl Reglamentas (ES) Nr. 1013/2010 turėtų būti panaikintas nuo Reglamento (ES) Nr. 1380/2013 taikymo pradžios dienos;
            
         
               (6)
            
            
               šiame reglamente nustatytos priemonės atitinka Žuvininkystės ir akvakultūros komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Panaikinimas
   Reglamentas (ES) Nr. 1013/2010 panaikinamas nuo 2014 m. sausio 1 d.
   2 straipsnis
   Šis reglamentas įsigalioja dešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. rugsėjo 26 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 354, 2013 12 28, p. 22.
   
      (2)  2002 m. gruodžio 20 d. Tarybos reglamentas (EB) Nr. 2371/2002 dėl žuvų išteklių apsaugos ir tausojančio naudojimo pagal Bendrąją žuvininkystės politiką (OL L 358, 2002 12 31, p. 59).
   
      (3)  2010 m. lapkričio 10 d. Komisijos reglamentas (ES) Nr. 1013/2010, nustatantis Tarybos reglamento (EB) Nr. 2371/2002 III skyriuje išdėstytos Sąjungos laivyno politikos įgyvendinimo taisykles (OL L 293, 2010 11 11, p. 1).